system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Sfântul Patriciu?
assistant
Patrick (romanizat și ca Patriciu; () a fost un episcop irlandez, sărbătorit ca sfânt patron al Irlandei și Islandei în ziua de 17 martie. Mai este cunoscut și sub numele de Apostolul Irlandei.

Viața 
S-a născut în Britania, în jurul anului 385. La 16 ani a fost prins de pirați și vândut rob în Irlanda, unde a fost trimis să pască oile. Recâștigându-și libertatea după 6 ani, s-a întors în Britania. A intrat în rândul clericilor, iar în 432 s-a întors în Irlanda, devenind marele apostol al acestei țări. Sfințit episcop al Irlandei, a evanghelizat cu râvnă poporul din acea insulă, i-a convertit pe mulți la credința creștină și a organizat Biserica locală, în ciuda unor mari dificultăți. În jurul anului 444 a întemeiat episcopia Armagh, în apropiere de Belfast. A murit în anul 461 în Downpatrick, Irlanda de Nord.

Simboluri, legende și sărbătoare
Cel mai celebru simbol asociat cu Sfântul Patriciu este trifoiul. Se spune că sfântul s-ar fi folosit de un trifoi cu trei foi pentru a le explica mai bine doctrina Sfintei Treimi păgânilor irlandezi. De asemenea există o legendă conform căreia Sfântul Patriciu ar fi alungat toți șerpii din țară.

Sărbătoarea sfântului are loc pe data de 17 martie, fiind cunoscută sub numele de Saint Patrick's Day, o sărbătoare devenită internațională datorită numărului mare de imigranți irlandezi, mai ales în Statele Unite ale Americii. Atunci, catolicii se îmbracă în verde, culoarea asociată în mod eronat cu sfântul, ea fiind de fapt culoarea specifică a Irlandei devenită în scurt timp simbol al său. Tot atunci se organizează petreceri și carnavaluri în țările cu o puternică comunitate irlandeză, cu purtări de steaguri și trifoi. În timp ce catolicii se îmbracă în verde, protestanții se îmbracă în portocaliu, culoarea specifică a protestanților irlandezi, o altă culoare națională devenită simbol al sfântului.

Scrieri 
 Epistula ad milites Corotici
 Confessio (scrisă cu puțin timp înainte de moarte)

Ediții 
 The Tripartite Life of P. and other Documents relating to that Saint, ed. by Whitley Stokes, II, 1887; 
 Libri Sancti Patricii, ed. Newport J. D. White, 1918; 
 The Irish Manuscripts Commission: Facsimiles in Collotype of Irish Manuscripts, vol. 3: Book of Armagh: The Patrician Documents, with introduction by Edward Gwynn, 1937; 
 Ludwig Bieler, Libri Epistolarum Sancti Patricii Episcopi, 2 vol., 1952; 
 Idem, The Works of St. P., St. Secundinus, Hymn on St. P., 1953; 
 R.P.C. Hanson, English Translation of the »Confession« and the »Letter to Coroticus« of St. P., Nottingham Mediaeval Studies 15, 1971, 3-26; 
 Idem, - Cécile Blanc, Saint P.: Confession et Lettre à Coroticus, 1978; 
 A. B. E. Hood, St. P.: His Writings and Muirchu's Life, 1978.

Note

Bibliografie 
 "Liturgia orelor", Arhiepiscopia romano-catolică București 1994, p. 1311.
 "Schott-Messbuch", Freiburg 1962.
 [http://www.bautz.de/bbkl/p/Patricius.shtml A. Gutsfeld, "Patricius", Biographisches-Bibliographisches Kirchenlexikon" VII (1994) 9-12].

 Legături externe 
 Scrieri.
 Viețile sfinților (profamilia.ro) .
 Enciclopedia catolică (newadvent.org).
 Sfinți și fericiți (santiebeati.it).
 Viețile sfinților (enrosadira.it).
 Enciclopedia catolică, versiunea spaniolă (enciclopediacatolica.com).
 Viețile sfinților (corazones.org).
 Sfantul Patrick, 24 mai 2012, CrestinOrtodox.ro. Sfântul Patrick, creștinătorul irlandezilor , 27 noiembrie 2008, Ciprian Bâra, Ziarul Lumina. Sfântul Patrick, apostolul Irlandei , 27 aprilie 2012, Pr. Drd. Alexandru Nan, Ziarul Lumina.''

Nașteri în 385
Decese în 461
Sfinți în Biserica Catolică
17 martie
Episcopi irlandezi
Sfinți irlandezi
Scriitori de limbă latină din secolul al V-lea